NaiveNeuron/SloPal huggingface dataset:
Osuský, Peter, poslanec NR SR (2012-12-05):
Ďakujem. No špeciálne k tej medicíne vám to poviem na základe životných skúseností. Moja manželka pracuje na kožnej klinike ako lekárka nepedagóg. Ja som bol pedagógom. Ale pravda je taká, že až na prednostov kliník nikto z pedagógov, asistentov, docentov nemá dva úväzky. Každý z nich má úväzok, ktorý má, a ak je pedagóg, tak má 20, 25, 30 % úväzku zdravotníckeho. To znamená, že nemá 100 % ďalších. Na to dám hlavu, že medzi tridsiatimi kolegami ani jeden 100 % nemá. Takže to je pravda na túto tému. Druhý bod. Keď človek chce čokoľvek robiť v rámci vlastnej brandže, potrebuje na to v Univerzitnej nemocnici v Bratislave súhlas riaditeľa. Moja manželka pracujúca vo venerologickej oblasti pracovala pre Inštitút (v Berlíne) infekčnej medicíny na celoeurópskom projekte týkajúcom sa venerických ochorení. Jednalo sa o spracovávanie dotazníkov, vyšetrovanie pacientov, ich sledovanie po liečbe. Na to, aby toto mohla robiť v ambulancii, boli to slovenskí pacienti platení, samozrejme, poisťovňou, bola to ich liečba, i tak ten výskum musela mať schválený riaditeľom, pričom zaň v zásade nič nedostávala. Potom bola pozvaná na prezentáciu výsledkov. To znamená, chcem len povedať kvôli čestnosti toľko, že neexistuje, aby som si ja ako lekár a pedagóg mohol bez súhlasu riaditeľa v konkurenčnom projekte robiť bez toho, aby on o tom vedel. On mi to môže povoliť, možno mi to aj povolí, ale nemôže to byť „ohne weiteres“. A podotýkam, v tej súkromnej ambulancii to neplatí daňový poplatník cez poistenie.
Paška, Pavol, predseda NR SR (2013-09-24):
Veľkorysé, pán poslanec.
A. Belousovová, podpredsedníčka NR SR: (2009-10-28):
Slovo má pán poslanec Ivančo.
Hrnčiar, Andrej, podpredseda NR SR (2018-10-18):
Jedna faktická poznámka, pán poslanec Jurzyca.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 145 poslancov, za 110, proti 19, zdržalo sa 15, nehlasoval 1. Konštatujem, že sme tento návrh schválili. Prosím ďalej spravodajcu z výboru pre zdravotníctvo poslanca Mareka Ševčíka, aby uviedol hlasovanie o bode 83 programu, je to prvé čítanie o návrhu poslanca Čepčeka na vydanie zákona, ktorým sa mení a dopĺňa zákon č. 219/1996 Z. z. o ochrane pred zneužívaním alkoholických nápojov, tlač 1159. Nech sa páči, pán poslanec, máte slovo. (Hlasovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov a ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov a ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov , tlač 1159.)
P. Hrušovský, podpredseda NR SR: (2002-08-20):
(Hlasovanie.) 107 prítomných, 104 za, 1 proti, 2 nehlasovali. Schválili sme pripomienku pod bodom č. 3. Pán poslanec Maňka. V. Maňka, poslanec: Hlasovali sme o všetkých pripomienkach pána prezidenta. Iba chcem pripomenúť, že pán prezident dal dve alternatívy na hlasovanie a prvá bola zákon neprijať ako celok, to je pre pripomenutie, ale hlasovali sme o druhej alternatíve, kde sme hlasovali o jeho pripomienkach. Vážený pán predsedajúci, môžeme pristúpiť k tretiemu čítaniu.
Záborská, Anna, poslankyňa NR SR (2021-11-05):
Áno, áno, prepočítavam to.
Mikloško, Jozef, poslanec NR SR (2014-06-03):
Pán poslanec Abrhan načrtol, že tu už bol nejaký prieskum, čo sa týka dodania do ústavy definície manželstva. Pripomeniem konkrétnejšie výsledky toho prieskumu. Bol, osem z desať opýtaných Slovákov súhlasí s tým, aby bola ústava doplnená o definíciu manželstva ako jedinečnosť zväzku jedného muža, jednej ženy, ktorý má štát chrániť a napomáhať jeho dobru. Robila to agentúra FOCUS 21. – 28. januára na vzorke 1 050 respondentov, pričom 50,8 % súhlasilo s dodaním týchto viet, 30,9 % skôr súhlasila, čiže vyše 81 % spolu a úplne proti bolo len 4,4 % a 9 % si doplnenie ústavy nepraje, 5 % nevedelo. Čiže vidíte, že Slovensko napriek všetkému rozmýšľa podľa zdravého rozumu, aj keď tí, ktorí nerozmýšľajú takto, omnoho viac kričia. Chcem ešte zdôrazniť poslednú vetu, že keď si pozriete program tejto vlády, tak v programovom vyhlásení skutočne tie štyri vety sú, a teda chcem zdôrazniť, že vložením ich do ústavy SMER vlastne plní programové prehlásenie svojej vlády. Ďakujem.
Hraško, Igor, poslanec NR SR (2012-10-24):
Takže, pán kolega Kamenický... Môžete zvoliť aj normálny tón, pani predsedajúca. Pán Kamenický, hovorili ste o krajinách, ktoré majú rovnú daň, Bulharsko, Rumunsko a podobne. Hovorili ste, že to je nezdravé. Samozrejme. Ale tak ako povedal pán Kaník, tie krajiny sa potrebujú niekam dostať. A čo myslíte, čo sa stane, ak vy rozbijete náš daňový systém, ktorý mal určité výhody, ktoré ešte sme doposiaľ mali, a chodili sem investori? Áno, Rakúsko povedzme, má vyššie dane, ale tam majú podnikatelia určité garancie. Takže čo keby ste začali ozdravovať naše podnikateľské prostredie? Odstránili korupciu, klientelizmus a skutočne vytvorili také prostredie, ktoré tuná aj naďalej bude držať investorov, a nepôjdu do toho Bulharska, Rumunska a podobne. Takže máte šancu, skúste to, ale začnite z inej strany, nie z tej, ktorá neozdraví naše prostredie. Ďakujem.
M. Kondrót, poslanec: (2005-06-23):
Gestorský výbor v súlade s § 79 ods. 4 písm. e) rokovacieho poriadku odporúča Národnej rade Slovenskej republiky o bodoch 1 až 3 hlasovať spoločne s odporúčaním schváliť, o bode 4 hlasovať s odporúčaním neschváliť. Gestorský výbor na základe stanovísk výborov v súlade s § 79 ods. 4 a § 83 rokovacieho poriadku odporúča Národnej rade Slovenskej republiky predmetný návrh zákona schváliť. Pán predsedajúci, otvorte, prosím, rozpravu.
P. Hrušovský, predseda NR SR: (2005-06-21):
(Prerušenie rokovania na zasadnutie poslaneckého grémia.) (Pokračovanie rokovania po skončení zasadnutia poslaneckého grémia.)
B. Bugár, podpredseda NR SR: (2004-06-30):
L. Ladányi, poslanec: Číslo 2.
V. Veteška, podpredseda NR SR: (2005-01-18):
Tak v rozprave bude teraz definitívne pokračovať pán poslanec Muňko a pripraví sa pani poslankyňa Rusnáková.
Blanár, Juraj, podpredseda NR SR (2021-11-02):
Pán poslanec Taraba s faktickou poznámkou.
Podmanický, Ján, poslanec NR SR (2013-10-29):
Ďakujem, pán predseda. Najskôr budeme hlasovať o procedurálnom návrhu pána poslanca Mihála, pána poslanca Chmela a pani poslankyne Nicholsonovej nepokračovať v rokovaní o návrhu zákona.
Blanár, Juraj, podpredseda NR SR (2021-11-04):
Poprosím, pán poslanec Kuffa Filip, nechajte pána poslanca Pročka. (Reakcia poslanca Filipa Kuffu: „Nenechám si tie klamstvá počúvať od neho.“)
Kollár, Jozef, poslanec NR SR (2011-06-01):
Vážený pán predsedajúci, k Programu stability Slovenskej republiky na roky 2011 až 2014 v rozprave vystúpili dvaja poslanci. Bol podaný jeden procedurálny návrh, ktorý podal pán poslanec Jozef Burian, v ktorom navrhol vrátiť tento materiál vláde Slovenskej republiky na dopracovanie. Prosím vás, dajte hlasovať o tomto pozmeňujúcom návrhu.
Bugár, Béla, podpredseda NR SR (2018-02-06):
Pán poslanec Pčolinský.
Žiga, Peter, podpredseda NR SR (2024-05-15):
Kolegovia, poprosím vás, aby ste nevyrušovali a nechali pani poslankyni Jaurovej hovoriť v rozprave.
Laurenčík, Milan, podpredseda NR SR (2022-06-28):
Ďakujem. Takisto na vaše vystúpenie neboli faktické poznámky. Teraz vystúpi v rozprave pán poslanec Jaromír Šíbl. Nech sa páči.
Ňarjaš, Erik, poslanec NR SR (2020-04-07):
Haló. Dobrý deň, dámy a páni, pán predseda, ja by som sa chcel k tomu trošku vyjadriť, lebo chápem, že je to skvelá téma na politický kapitál. Ja som však posledných sedem rokov viedol globálnu online banku a trošku tomu rozumiem. Ani nehovorím, že som nejaký super odborník, ale viedol som to. Takže v prvom rade ja by som chcel podporiť ministra. Podporme tento zákon, aby ľudia už nemuseli ďalej splácať tieto splátky. V prvom rade chcem sa vyjadriť k zrušeniu úrokov. Už to, že banky zrušili splátky, už týmto krokom znížia svoje zisky, nakoľko veľké percento zárobku bánk je práve z vkladov ľudí. Banky zarábajú hlavne na vydávaní úverov, ale aj iných transakciách. Výsledkom bude, že, ale že banky tieto úroky prenesú do iných budúcich poplatkov a možno aj vyšších. Ďalšia vec je, že sa v budúcnosti, potom môže hroziť aj riziko devalvácie meny, teda sa mena znehodnotí. A môže nastať stav ako na Ukrajine, kde budú hypotéky oveľa drahšie. V druhom kroku lehota 60 dní na informácie o vyčíslení preneseného úroku. Takže ja s týmto tiež súhlasím, ale že treba informovať ľudí, ale: a) ľudia to už majú v zmluve o úvere. To znamená, že keď ja si idem, keď si idem urobiť hypotéku, tak ja už mám vyčíslený, presne mám vyčíslené úroky a viem presne, koľko za 9 mesiacov zaplatím, a b) banky to budú avizovať na web stránkach, to nám teda banky potvrdili. Ešte k vyjadreniu pána Mazureka o transakciách, že... (Prerušenie vystúpenia časomerom.)
Kollár, Boris, predseda NR SR (2021-02-24):
Prosím, aby sme si uctili pamiatku Ľubomíra Petráka minútou ticha. (Minúta ticha.) Teraz pristúpime k rokovaniu 24. schôdze Národnej rady. Chcem vás požiadať, aby sme sa pred začatím rokovania prezentovali a zistili, či sme schopní sa uznášať. Prosím, prezentujme sa. (Prezentácia.) Zisťujem, že je prítomných 77 poslancov, teda Národná rada je uznášaniaschopná. Na 24. schôdzi Národnej rady budú overovateľmi poslankyňa Petra Hajšelová a pani poslankyňa Jana Vaľová. Náhradníkmi budú poslanci Peter Vons a Richard Takáč. Na dnešnom rokovacom dni o ospravedlnenie požiadali pán poslanec Patrick Linhart, Marcel Mihalik, pán poslanec Martin Nemky, pán poslanec Erik Ňarjaš, pán poslanec Peter Pčolinský, Peter Pollák, Miloš Svrček, pán poslanec Ján Szőllős, pani poslankyňa Mária Šofranko, pán poslanec Peter Šuca, pán poslanec Vojtech Tóth, pán poslanec Richard Vašečka, pán poslanec Alojz Baránik, pán poslanec Peter Cmorej a pán poslanec Peter Osuský. Navrhnutý program schôdze vám bol rozdaný. Pristúpime k schvaľovaniu návrhu programu 24. schôdze. Návrhy na zmenu alebo doplnenie návrhu programu odovzdali písomne pred začatím schôdze páni poslanci Kuffa Filip a pán poslanec Kuffa Štefan, ktorých prosím, aby sa prihlásili, už sú, a predniesli tieto návrhy. Nech sa páči, odovzdávam slovo pánovi poslancovi Kuffovi Štefanovi. Nech sa páči, pán poslanec, máte slovo.
Števulová, Zuzana, poslankyňa NR SR (2024-01-09):
Ďakujem za slovo. Pán poslanec Bužo, ďakujem za váš príspevok aj za to, že ste na úvod spomenuli vlastne ten smutný prípad tej rómskej ženy, ktorá je teda stíhaná za údajnú krádež čipsov. A mne to príde úplne príznačné a ironické, už som to niekoľkokrát vo svojich rozpravách alebo faktických pripomienkach na to poukazovala, že v súčasnosti sa v tejto novele hrozne tvrdí o tom, ako tu dochádza k tým strašným porušovaniam ľudských práv páchateľov alebo obvinených z trestných činov, a preto je tu veľmi-veľmi nevyhnutné to skrátené legislatívne konanie. A ale v skutočnosti je to pritom SMER a jeho predchádzajúce vlády, ktoré sa tu dopúšťali vážnych porušení ľudských práv sťahujúcich sa predovšetkým na rómsku menšinu; snáď neexistuje správa nejakého ľudskoprávneho orgánu, ktorý by si nevšímal či už diskrimináciu alebo segregáciu detí v školách, za ktoré nás koniec koncov hlasuje Európska komisia, čiže keby sme toto chceli v skrátenom legislatívnom konaní riešiť, to, to by bola tá správna cesta. A tiež by som rada pripomenula, že znova, ak sa tu argumentuje Európskym súdom pre ľudské práva, tak Európsky súd pre ľudské práva a Rada Európy má stále pod dohľadom vykonanie rozsudku RR a RD proti Slovensku. To je prípad, ktorý bol rozhodnutý v roku 2018 a týka sa vlastne neoprávnenej policajnej rezie, razie voči rómskym občanom ešte za vlády ministra Kaliňáka, neoprávnenej pou... neoprávneného použitia sily a toho, že úplne absentovalo vyšetrenie diskriminačnej pohnútky pri plánovaní tejto operácie. To všetko za čias, keď bol súčasný minister obrany predtým ministrom vnútra. Táto vláda nikdy nezreflektovala tieto svoje porušenia, ale zato háji práva páchateľov. Ďakujem. (Potlesk.)
Blanár, Juraj, podpredseda NR SR (2023-05-18):
Pán poslanec sa neprihlásil. Musíte sa prihlásiť pán poslanec. Strácame čas. Aj vás. Nech sa páči, môžete položiť otázku.
Blanár, Juraj, podpredseda NR SR (2022-12-07):
Vidím, pán poslanec Oravec, že ste si zapisovali a chcete reagovať. Takže predtým stlačte faktickú poznámku, aby ste sa prihlásili na reakciu. Kartičku ste si zabudli, nevadí. Nabudúce si nemusíte kartičku k rečníckemu pultu doniesť, pokiaľ nie ste spravodajca a nebudete hlasovať. Takže prihláste sa faktickou poznámkou. A máte slovo, nech sa páči.
Hrušovský, Pavol, podpredseda NR SR (2011-07-12):
Ďakujem za uvedenie návrhu. Teraz dávam slovo pánovi poslancovi Matejovi, ktorého poveril gestorský výbor, aby informoval Národnú radu o stanovisku výboru k predloženému vládnemu návrhu zákona o hazardných hrách a Národnej rade predložil stanovisko výboru, ako pri hlasovaní k predloženému návrhu zákona odporúča výbor zaujať stanovisko. Nech sa páči, pán poslanec.
Vaľová, Jana, poslankyňa NR SR (2013-03-20):
Áno. Nemusím čítať?
Laššáková, Jana, podpredsedníčka NR SR (2015-05-27):
Pán poslanec Muňko.
Kremský, Peter, poslanec NR SR (2020-10-20):
Ďakujem, pán predseda. Vážené kolegyne, vážení kolegovia, včera na Slovensku zomrel prvý lekár na ochorenie COVID, dávam návrh, aby sme pred začatím nášho rokovania vyjadrili minútou ticha úctu a rešpekt nielen tomuto človeku, ale aj všetkým lekárom a sestričkám, ktorí sa starajú o chorých na Slovensku a takisto v okolitých krajinách.
Budaj, Ján, poslanec NR SR (2016-04-22):
Ďakujem vám, pani predsedajúca. V každom prípade to bol veľmi racionálny a súčasne energický výstup, ktorý pripomenul aspoň mne jednu vec, a ďakujem za to pani poslankyni, že v tom vládnom programe, ja som si to ani celý čas tak presne neuvedomil, je obrovská absencia akejkoľvek modernity. Je to vlastne veľmi opatrný vládny program, pretože to, čo títo ľudia urobili, že sa spojili napriek obrovským vnútorným rozporom, zároveň zobralo tvorbe programového materiálu akúkoľvek odvahu, energiu. Celý ten materiál je plný nejasných fráz a nejasných sľubov, pretože sami autori ešte nevedia, na čom sa dohodnú. Ale ten tón absencie modernity, celkovej zaostalosti a problém s pochopením vlastne reality, aká sa ona teraz v 21. storočí okolo nás deje, ten tu predsa vidíme. Mali sme tu politika, ktorý povedal, že demokracia, to je prejav rešpektu k väčšine. Akoby nevnímal, že väčšina nepotrebuje od seba alebo od opozície rešpekt. Ten rešpekt potrebuje menšina v politike alebo aj v spoločnosti. Akoby aj vysokopostavení politici žili v nejakom inom storočí. Ja som rád, pani poslankyňa, že ste pripomenuli storočie, v ktorom žijeme, a nároky, ktoré vyslovujú bežní ľudia, že ktorí by boli prekvapení, keby počuli, aké v tejto sále sú tie bežné nároky a bežné upozornenia prekvapujúce.
Bugár, Béla, podpredseda NR SR (2019-02-01):
Nech sa páči, prezentujme sa a hlasujme o týchto bodoch zo spoločnej správy s odporúčaním gestorského výboru schváliť. (Hlasovanie.) Prítomných 139, za 75, zdržalo sa 64 poslancov. Konštatujem, že návrh sme schválili. Nech sa páči.
Kuffa, Štefan, poslanec NR SR (2020-09-29):
Pán Žiak, musím ti povedať, zabudol si ešte rozoberať tuná menštruačné krivky žien, a ty si musel povedať o sebe, že ty si muž, lebo ja som si myslel, že ty si fakt baba. A tu si to musel duplicitne rozprávať, že aký si ty muž. Si obyčajná bábovka. A tie tĺčiky, čo ste tu dneska rozdávali, nie náhodou skončili na tvojej hlave, to si vybúchaj, tie hlúposti a tie táraniny zo svojej hlavy. To máš na to, tie tĺčiky. A ty ideš hovoriť tuná voľačo o paliatívnej téme? Čo ty o nej vieš? Nič nevieš. Toto, čo si tu, tu rozprával, čítal tieto rozprávky, to sú len obyčajné bludy. Ty nie si schopný tuná v rozprave vystúpiť a čosi múdreho povedať, ty sa len tuná budeš posmievať. Si obyčajná bábovka, baba, ktorá musí hovoriť o sebe, že... (Prerušenie vystúpenia predsedajúcim.)
Bugár, Béla, podpredseda NR SR (2017-06-19):
Ďalej v rozprave vystúpi pán poslanec Krajniak, nech sa páči.
B. Bugár, podpredseda NR SR: (2002-12-12):
(Hlasovanie.) Prítomných je 132, poslancov, za návrh 75, proti 5, zdržalo sa 52 poslancov. Konštatujem, že Národná rada zvolila aj ďalšieho člena Tibora Katocsa za člena Predstavenstva Národného úradu práce. Teraz budeme pokračovať hlasovaním o návrhu na odvolanie zástupcov štátu z Dozornej rady Národného úradu práce a na voľbu zástupcov štátu do Dozornej rady Národného úradu práce, tlač 108. Pani poslankyňa, nech sa páči.
Hrnčiar, Andrej, podpredseda NR SR (2016-04-21):
Pani poslankyňa Petruchová.
J. Vaľová, poslankyňa: (2008-04-01):
Po prvé, ste rozprávali o tom, ako inšpektori kontrolujú linajky v triednej knihe. Myslím si, že to je dehonestácia inšpektorov. A možno je to aj váš výmysel. A takisto, ak o tom viete, tak si myslím, že takého inšpektora treba riešiť, pretože to nie je jeho hlavnou náplňou a nie je to vecou ministra ani parlamentu, aby takúto vec riešil. Na druhej strane ste obvinili pána ministra, že ak sa učitelia ozvú, tak zrejme nedostanú eurofondy. Neviem, či toto boli vaše metódy správania, ktoré nám tu dneska podsúvate. Ale myslím si, že zrejme, áno, boli, pretože my o takýchto manieroch nevieme. Asi päťkrát ste spomenuli cestu do pekla. Viete, vy nám ju už dláždite od roku 2006. No zatiaľ ešte žiadne peklo tu nebolo. A zatiaľ tu nebol ešte ani žiaden pád a krach. Ak rozprávate o tom, že v školskom vzdelávacom programe sa presadzujú nové princípy a pojmy. Viete, všetko nové, čo príde, sa rodí ťažko. A v histórii vždycky bolo prekážkou zavádzať nové veci. Ale ak sa dobré veci dobre uplatnia, tak potom často tí, ktorí ich dehonestovali alebo boli proti tomu, sa potom hrdia, že aj oni práve tieto veci presadili. Takže si myslím, že treba nechať, aby aj tieto nové princípy, ktoré sú, sa teda dali do praxe, aby sme vedeli, aký prínos budú mať. Ďakujem.
Pellegrini, Peter, predseda NR SR (2015-06-30):
Ďakujem pekne. S reakciou na vaše vystúpenie štyria páni poslanci. Končím možnosť prihlásiť sa s faktickými poznámkami. Pán poslanec Hlina.
Radičová, Iveta, predsedníčka vlády SR (2011-10-11):
Ďakujem veľmi pekne za faktické poznámky. Vinníci za súčasnú krízu, ktorá sa rozbehla v plných obrátkach po roku 2008, sú známi, či už konkrétni politici, konkrétne finančné inštitúcie, konkrétne bankové domy a poisťovne, vrátane ratingových agentúr, vrátane mnohých profesorov ekonómie z významných univerzít, ktorí za platby dávali vyjadrenia o tom, ako je finančný sektor v poriadku, ako je to dobré, že je neregulovaný, ako je dobré, že vzniká spojenie jednotlivých finančných inštitúcií do megainštitúcií, kde už vznikol typický problém pyramídovej hry. Vieme, kde sú vinníci. Ja som vyzvala, pán poslanec, na vás sa pozerám, Zelník, aby sme pri tvorbe nových pravidiel, aby sa toto neopakovalo, ako Slovenská republika boli prítomní. A k tým ostatným poznámkam, pýtam sa: Malo zmysel vstúpiť do Európskej únie? Prinieslo to výhody pre Slovenskú republiku? Moja odpoveď je áno. Malo zmysel vstúpiť za neľahkých obetí do eurozóny a mať spoločnú menu euro? Moja odpoveď je áno. Má zmysel spoločnými silami ochrániť členské krajiny eurozóny a EÚ? Moja odpoveď je áno. (Potlesk.)
Laššáková, Jana, podpredsedníčka NR SR (2014-11-08):
Pán podpredseda vlády chce reagovať.
Osuský, Peter, poslanec NR SR (2016-09-22):
Ďakujem pekne, pán predsedajúci. V tom cennom prejave, ktorý som si vypočul, zaznelo jedno, samozrejme, celkom očakávateľne nosné slovo – samosprávnosť. A pravda je, že jedným z výdobytkov novembra bolo, že sa znovu zrodila samosprávnosť. Samosprávnosť, ktorá sa iste nerodila ľahko a škobrtala ako malé dieťa a padala do kaluží, ale ktorá nepochybne mala a má stále hrať úlohu vo formovaní zodpovedného, angažovaného občana. A keď, a tu už zaznelo, hovorí, bola tu položená otázka: Čo sa takého zlého stalo od zbavenia školských rád samosprávneho práva jednoho, takého zlého, že my tu dávame novelu na obnovenie pôvodného stavu? A ja sa zase spýtam: A čo sa tak za tie dlhé roky strašného stalo, že bolo treba túto samosprávnosť okresať? Veľmi dobre tam zaznelo slovo kolegu Sopka o tom, ako sa formuje v komunite angažovaný občan, ktorý sa stará o veci verejné. Toto bolo jedno políčko, kde sa mohol formovať aktívny občan, ktorý potom mohol vstúpiť do politiky dobre sformovaný občianskou angažovanosťou. A musím povedať, že ešte nikoho nenapadlo, aby odobral právo akademickým senátom univerzít rozhodovať o veciach, ktoré sa ich týkajú, hoci tiež by mohol niekto povedať, že tie peniaze predsa neplatia na chod univerzity z vlastných pudilárov ani študenti, ani profesori, ani iní pedagógovia univerzít. Nakladajú, presne vzaté, s verejnými peniazmi, a napriek tomu čakám, kedy niekoho napadne, že je škodlivý tento typ samosprávnosti a že páni profesori a študenti majú držať hubu a krok a držať sa zriaďovateľa.
Marosz, Ján, poslanec NR SR (2019-05-15):
Ďakujem za slovo. Prosím, pán podpredseda, aby ste dali hlasovať o tom, že Národná rada prerokuje návrh zákona v druhom čítaní.
Cmorej, Peter, poslanec NR SR (2022-03-18):
Tak ja len krátko. Tento váš folklór o okupačnej dohode nebudem veľmi komentovať, ale tak aspoň ste si nejako odôvodnili, že teda chcete poukazovať na nejaké nerovnaké zaobchádzanie, len teda chcem vás upozorniť, že existuje aj niečo ako zmluvy o zamedzení dvojitého zdanenia a je celkom zaužívané, že napríklad my keď máme niekde konzulát alebo teda máme niekde veľvyslanectvo, tak to, čo ten konzul alebo veľvyslanci tam spotrebujú, tak tiež sa riadi našimi daňovými zákonmi častokrát a nie tými zákonmi tej krajiny, kde sú. A toto je niečo podobného, lebo sú tu v podstate že na vyslanie, teda keď bude platiť, obrazne povedané, kreditkou ministerstva financií USA, tak neni to absolútne neobvyklé, že sa budú riadiť podľa svojej daňovej sústavy a nie podľa našej daňovej sústavy a hlavne keď u nich teda tie príjmy z minerálnych olejov alebo teda tie dane z minerálnych olejov sú niekde úplne inde. No ale teda prečítajme si, čo ste vy vlastne navrhli. Vy ste sa rozhodli, že v zákone o spotrebnej dani z minerálneho oleja pridáte do paragrafu zvlášť písmenko, že oslobodený od dane je nafta a benzín pre vlastnú potrebu občana Slovenskej republiky. Ako ja možno chápem tú symboliku, ktorú ste sa tu snažili, hej, že teda keď ste si to odôvodnili tou obrannou dohodou, ale no tak, ako priznajte si, že toto je fakt trošku... dosť veľký populizmus. Pre vlastnú potrebu? To ako ja prídem na pumpu a poviem, že tankujem pre vlastnú potrebu, dajte mi to bez dane? Hej, to akože tak to má akože fungovať? No, tak keď už niečo navrhujete, tak aspoň už na tom trošku viacej zapracujte a nech to dáva aspoň hlavu a pätu. No, lebo ešte by som, by som teda rád, by som teda rád dodal, že vy by ste týmto spôsobom v podstate odstavili celú, celý príjem vlastne dane z motorových, z palív a z motorových olejov, či ako sa to nazýva, čo je niekoľko sto miliónov, nestihol som si pozrieť presne koľko, a vlastne uvedomte si, že vy tu častokrát chodíte s návrhmi, že dajme dôchodcom, dajme hentým, dajme tamtým, tam dajme len Slovákom. Uvedomte si, že tie vaše nápady, aj keby ste náhodou teda sa dostali v budúcnosti k výkonu moci, tak tie nápady treba aj z niečoho platiť, hej? A spotrebná daň z nafty a z benzínu je teda pomerne zásadným príjmom štátneho rozpočtu. Tak trošku, majte trošku boha pri sebe, že keď už navrhujete kopec rozdávania, tak na druhej strane nenavrhujete likvidovanie príjmov rozpočtu. Ako dobre, môžme sa baviť o tom, či by nemala byť tá daň nižšia, to by bola legitímna debata. Ale napísať návrh, že oslobodené pre vlastnú potrebu občana Slovenskej republiky? No tak to je predsa len trošku pod úroveň a je to trošku výsmech a no... Tak, ďakujem.
Blanár, Juraj, podpredseda NR SR (2022-05-06):
Vyhlasujem všeobecnú rozpravu za uzavretú. Pán navrhovateľ, predpokladám, že nebude mať záujem, pán spravodajca rovnako o záverečné slovo, takže hlasovať budeme o tomto bode budúci týždeň v utorok o 11.00 hodine. Prerušujem rokovanie o tomto bode programu. Vážené panie poslankyne, páni poslanci, a pristúpime k ďalšiemu bodu programu, ktorým je prvé čítanie o návrhu poslanca Martina Čepčeka na vydanie zákona, ktorým sa mení a dopĺňa zákon 596/2003 Z. z. o štátnej správe v školstve a v školskej samospráve a o zmene a doplnení niektorých zákonov v znení neskorších predpisov. Je to pod parlamentnou tlačou 988, návrh na pridelenie výborom je v rozhodnutí 1027. Dávam teraz slovo pánovi poslancovi Martinovi Čepčekovi, aby tento návrh zákona uviedol, nech sa páči. (Rokovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 988.)
Petrák, Ľubomír, poslanec NR SR (2016-12-08):
Ďakujem pekne. Chcem využiť túto príležitosť a informovať ctených kolegov, ktorí sú členmi skupiny priateľstva a pozvali prijatie pána ruského veľvyslanca. Autobus bude pristavený o 12.00 pod schodmi Národnej rady.
Paška, Pavol, predseda NR SR (2014-11-09):
Pán premiér, máte slovo. (Reakcia z pléna.) A ešte, pardon, pán poslanec Kaník, procedurálny návrh.
Remišová, Veronika, podpredsedníčka vlády a ministerka investícií, regionálneho rozvoja a informatizácie SR (2020-09-17):
Vážený pán poslanec, v predmetnej výzve bolo v stanovenom termíne na ministerstvo investícií, regionálneho rozvoja a informatizácie doručených 565 žiadostí o poskytnutie dotácie s celkovou výškou žiadaných dotácií takmer 19 mil. eur. Odborná hodnotiaca komisia na základe kritérií územného a cezhraničného vplyvu uskutočniteľnosti a udržateľnosti projektu, ktoré sú stanovené zákonom č. 539/2008 zákona o podpore regionálneho rozvoja, hodnotila doručené žiadosti a na základe celkového bodového hodnotenia odporučila 50 žiadostí, ďalšie 3 žiadosti odporučila ako rezervné. Takže v najbližšej dobe to bude komunikované. Ďakujem.
Danko, Andrej, predseda NR SR (2019-06-27):
Ďakujem. Konštatujem, že Národná rada nezvolila predsedníčku Úradu na ochranu oznamovateľov protispoločenskej činnosti. Vzhľadom na uvedené bude vykonaná nová voľba. Dovoľte mi, aby som vás informoval o výsledku poslaneckého grémia. Budeme dnes pokračovať do jednej hodiny rokovaním o predmetnom návrhu zákona, ktorý ostal ako posledný, školský zákon, s tým, že následne o druhej bude hodina otázok, interpelácie sme sa dohodli, že nebudú, následne by po prejednaní školského zákona prebehlo hlasovanie o tomto zákone, mali by byť dve hlasovania. Jedno hlasovanie o samotnom zákone, druhé o tom, že zajtra o štrnástej hodine končí schôdza Národnej rady a bude uzavretá. Toto je výsledok poslaneckého grémia a čo sa, čo nedôjde k prerokovaniu, sa prekladá na septembrovú schôdzu. Myslím, že som to dobre tlmočil, pani Blahová. (Reakcie z pléna.) Ja som hlavne kľudný, keď kývete tak. Dobre. Takže ja neviem, či budem mať možnosť sa prihovoriť ako predseda Národnej rady ešte pred, teda už asi určite nie, odlietam teda na stretnutie predsedov V4 do Popradu a ja vám chcem zaželať aj s vašimi rodinami pekné leto, ale určite to nebude len o oddychu, lebo poslanci navštevujete regióny a aj keď si to niekto myslí, tá práca je veľmi ťažká. Ja vám ďakujem za túto schôdzu. Prajem všetko dobré. (Potlesk.)
D. Lipšic, poslanec: (2007-03-29):
Čo sa týka praxe, ja pánu ministrovi doložím aj moju prax. Ale keď sa uchádzal o miesto na Ústavnom súde, tak nám povedal, že Ústavný súd je vrcholná justičná inštitúcia. A je to tak. Ja som na Ústavnom súde, keď som zastupoval kauzy, vždy vyhral. Na Ústavnom súde pán minister Harabin vždy prehral. Toľko k praxi. Mrzí ma, že návrh, ktorý by nemal byť politický, sa stáva predmetom takejto politickej polemiky. Povedal nám pán minister Harabin, že to je škodlivý návrh, lebo rozširuje priestor pre úverové podvody. Tento návrh podporilo v prvom čítaní 123 poslancov vládnej koalície a opozície, ktorí nevedeli, že to rozširuje priestor pre podvodníkov? Alebo je to lož? Skôr to druhé je pravdou. Pán minister nám povedal, že občan sa bude musieť súdiť. No, samozrejme, vždy to je tak, že keď je spor, tak rozhoduje súd. To je v povahe našej súdnej moci. Povedal, že aj teraz môže súd vyhlásiť takýto právny úkon za rozporný s dobrými mravmi. Ja by som po posledných medializovaných informáciách o pánovi ministrovi o dobrých mravoch veľmi nehovoril v tejto snemovni. By som tíško sedel a šúchal nôžkami. Ale v zásade som povedal v úvodnom slove, že áno, možné by to bolo. Ale prax je, žiaľ, taká, že naše súdy interpretujú v týchto prípadoch úzko dobré mravy a nesankcionujú neplatnosťou takýto právny úkon. Koniec koncov keď je všetko v poriadku a platný právny stav vyhovuje, prečo prišlo ministerstvo na poslednú chvíľu s návrhom novely Občianskeho zákonníka, keď je všetko v poriadku? No lebo nie je to tak, to všetci dobre vieme. Pán minister hovorí, že predbežné opatrenie nemôže byť riešením. Môže byť riešením, pokiaľ sa zmení právna situácia. A mám tu jedno uznesenie o predbežnom opatrení, ktoré by som rád pánovi ministrovi dal, keď sa možno niekedy vráti, ktoré zamietlo predbežné opatrenie, práve kvôli tomu, aká bola platná úprava. A stále ten byt bol vo vlastníctve na LV tej veriteľskej spoločnosti. Pýtal sa pán minister, kto posúdi neskúsenosť. Ale veď neskúsenosť je termín v novom trestnom zákone. A už som citoval aj § 235 Trestného zákona pri trestnom čine úžery. Tieseň je v Občianskom zákonníku už aj dnes. Samozrejme, keďže väčšina z týchto zmlúv ide cez Obchodný zákonník podľa voľby práva, tak sa paragraf o tiesni na tieto úkony nevzťahuje. Diskutovali sme pomerne korektne, pani kolegyňa Tóthová, o regulácii nájomného. Však? (Reakcia z pléna.) Hej. Mňa mrzí, že o veciach, ktoré sa týkajú občanov, ktorí môžu byť v núdzi, či sú to tí, ktorí sú v nájomných bytoch, alebo tí, ktorých z bytov vyhadzujú kvôli takýmto zmluvám, rokujeme v atmosfére, ktorá je politická. Je mi to veľmi ľúto. A pevne verím, že zvyšný priebeh rozpravy už bude mať iný charakter. Pani predsedajúca, ďakujem.
P. Paška, predseda NR SR: (2008-05-15):
(Hlasovanie.) 138 prítomných, 80 za, 58 proti. Konštatujem, že sme schválili návrh, aby sme nepokračovali v rokovaní. Pán poslanec Glenda uvedie v prvom čítaní hlasovanie o návrhu poslancov Národnej rady Slovenskej republiky Maroša Kondróta, Jána Chrbeta a Milana Urbániho na vydanie zákona, ktorým sa mení a dopĺňa zákon Slovenskej národnej rady č. 9/1992 Zb. o obchodných a priemyselných komorách v znení neskorších predpisov . Je to tlač 622.
T. Galbavý, poslanec: (2007-03-27):
Národná rada Slovenskej republiky konštatuje A. dňom 31. marca 2007 skončí funkčné obdobie Dr. Kataríne Horňákovej, po druhé je potrebné zvoliť jedného člena Dozornej komisie Slovenskej televízie na funkčné obdobie tri roky; B. zvolila podľa § 16 ods. 1 zákona č. 16/2004 Z. z. o Slovenskej televízii v znení neskorších predpisov v tajnom hlasovaní člena Dozornej komisie Slovenskej televízie na funkčné obdobie tri roky, ktoré začne plynúť dňom 1. apríla 2007. Správa Výboru Národnej rady Slovenskej republiky pre kultúru a médiá k návrhu na voľbu členov Dozornej komisie Slovenskej televízie. Dňom 31. marca... (Ruch v sále.)
Sabolová, Mária, poslankyňa NR SR (2011-12-14):
Pán poslanec, chcem krátko zareagovať. Vy ste hovorili o dvadsaťročnej, dá sa povedať, situácii v zdravotníctve, pretože sa v nej pohybujete. Ak by sme mali dostatočné analýzy pre jednotlivé zdravotnícke zariadenia, my síce dnes máme audity, ale neviem, či sa s tými auditmi pracuje tak, aby sme vedeli, aký stav je v zdravotníctve. A kým nebudú jasne nastavené pravidlá, štandardy, nadštandardy, potom ak toto bude, potom aj transformácia bude garantovať, že to bude dobré. Ale dnes my neviete povedať, nikto z nás v tej sále nevie povedať, či je dosť, alebo málo, veľa peňazí v zdravotníctve. Minister financií tvrdí, že je veľa, minister zdravotníctva stále tvrdí, že je málo. To sú všetci predchádzajúci ministri, to nie je len, to nie je len táto vláda. A pýtam sa, kde je teda pravda? Je veľa alebo málo? A možno, ja si dovolím povedať, že je aj dosť, ak by to bolo s kombináciou so zodpovednosťou bez korupcie.
Danko, Andrej, predseda NR SR (2019-04-05):
Ďakujem pani poslankyni. Ospravedlňujem sa, neviem, jak je to nastavené. Chcel by som už, aby sme to uzavreli. Môžte to vypnúť? Ďakujem za vystúpenie pani poslankyni. Na vystúpenie pani poslankyne jedna faktická. Uzatváram možnosť prihlásenia. Pán poslanec Ivan, nech sa páči.
Jarjabek, Dušan, poslanec NR SR (2020-04-02):
Ďakujem pekne za slovo, pán predsedajúci. Pán poslanec Šefčík, ja nebudem hodnotiť vaše vystúpenie ani po obsahovej stránke, ani po formálnej stránke, každý si ten svoj politický životopis píše sám a vy ste ho tiež teraz začali písať a budete sa o tri roky možno čudovať, čo ste všetko povedali, boli ste aj mimo rokovacieho poriadku a nebudem tieto veci skutočne hodnotiť. Ja len sa chcem skutočne spýtať, že či viete, prečo ste vystúpili a čo ste týmto svojím vystúpením spôsobili. My sa tuná stretávame u predsedu Národnej rady na grémiách, kde ako opozícia a koalícia sa snažíme o to, aby sme čo najlepšie využili tento čas, čo trávime v parlamente. Vy ste tento parlament pripravili o hodinu, ak nie o viac, lebo ste tu navodili istú atmosféru, ktorá naozaj sa nedá porovnať s tou atmosférou, ktorá je na grémiu. Prečo ste to vlastne spravili? Vy ste skutočne tento parlament pripravili o hodinu a vy ste nás vystavili ďalšiemu riziku, že tu o hodinu viacej budeme sedieť, eventuálne navzájom sa nakazíme. Počúvajte, načo to bolo dobré? Veď sa zamyslite skutočne nad tým, to nie je jednoduché vystúpiť a povedať hocičo, čo vás napadne. Skutočne rozmýšľajte o tom, to všetko ide do záznamu, toto si budete čítať o desať rokov, čo ste povedali. O to sa budú opierať vaši oponenti. Veď skutočne nebláznime, toto je číro čistá strata času, páni poslanci. Ďakujem za pozornosť.
Laššáková, Jana, podpredsedníčka NR SR (2013-09-04):
Pán spravodajca, zaujmite miesto určené pre spravodajcov. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. Pán minister, nemáte k čomu zaujať stanovisko, obdobne ani spravodajca. Prerušujem rokovanie o tomto bode programu. Pán minister predniesol všetky svoje návrhy zákonov. Ďakujeme. A teraz pristúpime k prvému čítaniu o vládnom návrhu zákona o pomoci v hmotnej núdzi a o zmene a doplnení niektorých zákonov . Vládny návrh zákona je uverejnený ako tlač 648, návrh na jeho pridelenie na prerokovanie výborov je v rozhodnutí č. 622. Prosím ministra práce, sociálnych vecí a rodiny Jána Richtera, aby vládny návrh zákona uviedol. Nech sa páči, pán minister, máte slovo.
Štefanec, Ivan, poslanec NR SR (2012-12-18):
Ďakujem pekne, pani podpredsedníčka. Myslím, že pani poslankyňa Žitňanská veľmi presne pomenovala základné problémy justície, prečo tá nedôveryhodnosť je taká, aká je, bohužiaľ. Z medzinárodných porovnaní vyplýva, že nezávislosť súdnictva na Slovensku je hodnotená ako najhoršia v Európskej únii a ťahá celkovú konkurencieschopnosť Slovenska dole. Aj stav súdnictva významne vplýva na stav podnikateľského prostredia. V konečnom dôsledku aj na skutočnosť, či bude na Slovensku viac, alebo menej zamestnaných ľudí. Ten stav súdnictva považujem za posledné dozvuky mečiarizmu na Slovensku. Je realitou, že mečiarizmus ľudia na Slovensku odmietli vo voľbách už v roku 2010. Ale najmä cez šéfa Najvyššieho súdu Štefana Harabina sa mečiarizmus prejavuje v súdnictve doteraz. Je smutnou realitou, že súčasná vláda asistuje tomuto stavu. Nielen tak, ako povedala pani poslankyňa, Štefan Harabin išiel z pozície ministra spravodlivosti do pozície šéfa Najvyššieho súdu za 24 hodín a v kontraste s tým dnes rok a pol čakáme na vymenovanie legitímne zvoleného generálneho prokurátora. Je jasné, komu tento stav vyhovuje, komu nevyhovuje. Na Slovensku pociťujeme nedostatky elementárnej spravodlivosti. Nezávislosť súdnictva je problémom a riešenie je tak, ako to pani poslankyňa naznačila, najmä vo verejnej kontrole a v nástrojoch, ktoré pomáhajú verejnej kontrole. Žiaľ, od pána ministra zatiaľ takéto opatrenia sme nezaznamenali. Ďakujem.
Kolesík, Andrej, poslanec NR SR (2014-09-10):
Ďakujem za slovo, pani predsedajúca. Dovoľte mi, vážená Národná rada, aby som vás informoval o spoločnej správe výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Protokolom z roku 2002 k Aténskemu dohovoru o preprave cestujúcich a ich batožiny po mori z roku 1974 (PAL PROT 2002) a návrhom na vykonanie vyhlásenia a výhrad Slovenskej republiky k PAL protokolu 2002 (tlač 1083a). Predseda Národnej rady Slovenskej republiky rozhodnutím č. 1106 zo 16. júla 2014 pridelil návrh na prerokovanie týmto výborom: Ústavnoprávnemu výboru Národnej rady a Výboru Národnej rady pre hospodárske záležitosti. Za gestorský výbor určil Výbor Národnej rady pre hospodárske záležitosti. Lehotu na prerokovanie návrhu vo výboroch vrátane v gestorskom výbore určili do 8. septembra 2014. Ústavnoprávny výbor o návrhu rokoval 2. septembra 2014 a prijal uznesenie č. 452. Výbor pre hospodárske záležitosti o návrhu rokoval 4. septembra 2014 a prijal uznesenie č. 338. Obidva výbory ju odporučili Národnej rade Slovenskej republiky podľa článku 86 písm. d) Ústavy Slovenskej republiky vysloviť súhlas s protokolom z roku 2002 k Aténskemu dohovoru o preprave cestujúcich a ich batožiny po mori z roku 1974 (PAL PROT 2002) a vyhlásením a výhradou Slovenskej republiky v zmysle vyhlásenia výhrad uplatnených Európskou úniou a rozhodnúť, že ide o medzinárodnú zmluvu, ktorá má podľa článku 7 ods. 5 Ústavy Slovenskej republiky prednosť pred zákonmi. Gestorský výbor odporúča Národnej rade Slovenskej republiky podľa článku 86 písm. d) Ústavy Slovenskej republiky vysloviť súhlas s Protokolom z roku 2002 k Aténskemu dohovoru o preprave cestujúcich a ich batožiny po mori z roku 1974 (PAL PROT 2002) a vyhlásením a výhradou Slovenskej republiky v zmysle vyhlásenia a výhrad uplatnených Európskou úniou a rozhodnúť, že ide o medzinárodnú zmluvu, ktorá má podľa článku 7 ods. 5 Ústavy Slovenskej republiky prednosť pred zákonmi. Spoločná správa výborov Národnej rady Slovenskej republiky po prerokovaní návrhu na vyslovenie súhlasu Národnej rady s Protokolom z roku 2002 k Aténskemu dohovoru o preprave cestujúcich a ich batožiny po mori z roku 1974 (PAL PROT 2002) a návrhom na vykonanie vyhlásenia a výhrad Slovenskej republiky k PAL protokolu 2002 (tlač 1083a) vrátane návrhu uznesenia Národnej rady bola schválená uznesením gestorského výboru z 9. septembra 2014 č. 344. Týmto uznesením ma výbor poveril ako spoločného spravodajcu, aby som informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rady Slovenskej republiky. Pani predsedajúca, ďakujem, skončil som.
Petrák, Ľubomír, poslanec NR SR (2014-10-28):
No ak dovolíte, úvodné slovo venujem vám, pán kolega Érsek. Do rozpravy je skutočne možnosť prihlasovania ukončená, ja som predposledný vystupujúci a pán kolega Fronc je posledný vystupujúci aj s tým, že už nám prepadlo raz to poradie. To znamená, že to už je úplne definitívny koniec tejto rozpravy k tomuto návrhu zákona. A ja budem pokračovať, teda nebudem pokračovať, keďže podľa rokovacieho poriadku... (Prerušenie vystúpenia predsedajúcou.)
Ďuriš Nicholsonová, Lucia, podpredsedníčka NR SR (2019-05-13):
S reakciou na faktické poznámky, pani poslankyňa Cigániková.
Laurenčík, Milan, podpredseda NR SR (2021-07-23):
Na vaše vystúpenie evidujem sedem faktických poznámok. Ako prvý vystúpi pán poslanec Miroslav Žiak.
M. Číž, podpredseda NR SR: (2008-10-30):
(Hlasovanie.) Prítomných 136 poslancov, za návrh 78 poslancov, zdržalo 58 poslancov. Tento návrh sme schválili.
Pellegrini, Peter, predseda NR SR (2024-02-08):
Prosím, prezentujme sa a hlasujme o bode 274 druhého pozmeňujúceho návrhu pána poslanca Galka. (Hlasovanie.) Prítomných 125 poslancov, za 16, proti 77, 31 sa zdržalo, 1 nehlasoval. Tento bod sme neschválili.
Hrnčiar, Andrej, podpredseda NR SR (2017-10-19):
Prosím, prezentujte sa a hlasujme. (Hlasovanie.) Prítomných 135, za 108, proti 22, zdržalo sa 5. Konštatujem, že sme schválili vládny návrh novely zákona č. 355/2007 Z. z. o ochrane, podpore a rozvoji verejného zdravia. Pristúpme k hlasovaniu o bode 37 programu, je to prvé čítanie o vládnom návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov (tlač 706). Nech sa páči, pán poslanec Valocký, máte slovo. (Hlasovanie o vládnom návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 706.)
Nagy, József, poslanec NR SR (2010-08-11):
Ďakujem pán predsedajúci. Vážené poslankyne, vážení poslanci, v mene overovateľov oznamujem výsledky tajného hlasovania o návrhu na odvolanie členov Dozornej rady Fondu národného majetku. Na tajné hlasovanie o návrhu na odvolanie členov Dozornej rady Fondu národného majetku bolo vydaných a poslanci osobne prevzali 89 hlasovacích lístkov. Teda na voľbe bolo prítomných 89 poslancov. Po vykonaní tajného hlasovania overovatelia spočítali hlasy a zistili, že v tajnom hlasovaní o návrhu na odvolanie členov Dozornej rady Fondu národného majetku 88 poslancov odovzdalo hlasovacie lístky, z nich 1 bol neplatný. Z 87 platných hlasovacích lístkov overovatelia zistili, že - za Karola Gordíka hlasovalo za 82 poslancov, proti 4 a zdržal sa 1 poslanec, - za Viliama Holevu hlasovalo za 83 poslancov, proti 3, zdržal sa 1 poslanec, - za Jaroslava Ivana hlasovalo za 81 poslancov, proti 5 a zdržal sa 1 poslanec, - za Milana Mikláša hlasovalo za 83 poslancov, proti 3 a zdržal sa 1 poslanec, - za Lászlóa Pomothyho hlasovalo za 83, proti 3 a zdržal sa 1 poslanec, - za Ivana Šveca hlasovalo za 83 poslancov, proti boli 3 a zdržal sa 1 poslanec. Na odvolanie členov Dozornej rady Fondu národného majetku Slovenskej republiky je potrebný súhlas nadpolovičnej väčšiny prítomných poslancov. Môžem skonštatovať, že všetci členovia Dozornej rady boli právoplatne odvolaní. Ďakujem pekne.
Hrnčiar, Andrej, podpredseda NR SR (2018-05-15):
Ďakujem. Končím... Aha, nech sa páči, ešte spravodajca.
Zmajkovičová, Renáta, podpredsedníčka NR SR (2013-12-10):
Pani poslankyňa Hufková.
Figeľ, Ján, podpredseda NR SR (2015-05-20):
Ďakujem pekne. Pán spravodajca, nech sa páči, máte slovo.
Jurinová, Erika, podpredsedníčka NR SR (2013-09-03):
Ďakujem pekne pánovi ministrovi. Chce zaujať stanovisko aj pán spravodajca? Nie. Prerušujem rokovanie o tomto bode programu. A budeme pokračovať druhým čítaním o vládnom návrhu zákona o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) . Vládny návrh zákona je uverejnený ako tlač 545. Spoločná správa výborov má tlač 545a. Prosím podpredsedu vlády a ministra financií pána Kažimíra, aby vládny návrh zákona odôvodnil.
Laššáková, Jana, podpredsedníčka NR SR (2015-06-18):
Na vystúpenie pána poslanca s faktickými poznámkami sa hlásia pani podpredsedníčka Jurinová a pán poslanec Kuffa. Končím možnosť prihlásiť sa s faktickými poznámkami. Nech sa páči, pani podpredsedníčka.
Ďuriš Nicholsonová, Lucia, podpredsedníčka NR SR (2017-06-15):
Ďakujem pekne. Otváram všeobecnú rozpravu. Písomne sa prihlásil pán poslanec Oto Žarnay, ale registrujem, že pán navrhovateľ teda predniesol žiadosť, aby mohol v rozprave vystúpiť ako prvý. Tak nech sa páči, pán poslanec Sopko.
Laššáková, Jana, podpredsedníčka NR SR (2015-06-15):
O slovo a možnosť vystúpiť v rozprave požiadal pán spravodajca. Nech sa páči, pán poslanec Šuca. Nech sa páči, pán poslanec Šuca, máte slovo.
Kollár, Boris, predseda NR SR (2023-03-16):
Ďakujem pekne. Áno, budeme musieť urobiť opakovanú voľbu. Pán poslanec Baránik, nech sa páči.
M. Číž, podpredseda NR SR: (2008-10-21):
(Päťminútová prestávka.) (Po prestávke.)
Jahnátek, Ľubomír, minister pôdohospodárstva a rozvoja vidieka SR (2015-05-27):
Ďakujem pekne za slovo. Ďakujem všetkým, ktorí sa vyjadrili k môjmu vystúpeniu. Ak dovolíte ja sa obmedzím len na dve vystúpenia, a to pána Hlinu a pána Miškova. Pán poslanec Hlina, ja mám v podstate rád vaše vystúpenia. Ja nehovorím o vašom, obsahu vášho vystúpenia, ale to expresívne vystúpenie, ktoré vy dávate pri každej tej príležitosti, mne celkom imponuje, poviem to otvorene, a ako dobre. Ale urobili ste takú zaujímavú skratku, viete. A vždy vy niečo také urobíte, že ste spojili zrazu pána Jasovského so Širokým a že sa stretávajú v jednej kantíne. Ale keď toto platí, že sú niekde, lebo oni sú tuším vedľajšie krídla či ako, no ale potom to musí platiť aj o pani ombudsmanke Dubovcovej. Lebo keď ste si ju, páni poslanci, zvolili, tesne, už ste nemali mandát, už ste vedeli, že končíte, ale predsa ste si Dubovcovú zvolili za ombudsmanku, nedočkali ste do volieb, ale posadili ste ju do kancelárie pána Mórica, podpredsedu SNS. Čiže čo mám teraz Dubovcovú spájať s Móricom? Ako už nebláznite! (Reakcie z pléna.) No, presne, ja takto krčím nad vašou argumentáciou. Druhá poznámka, na pána Miškova. Pán Miškov, ja by som sa čudoval, keby ste nevystúpili, vážne by som sa čudoval. Lebo vy ste vo svojom vystúpení povedali, že existuje internet a existuje Google, kde sa dá všetko nájsť. Ale takisto na tom internete a na tom Googli sa objavila informácia, kde 15. 8. 2007 reklamná agentúra MUW Saatchi & Saatchi získala nového klienta Enel, Slovenské elektrárne, pre ktorého pripravila novú komunikačnú a mediálnu stratégiu na druhú polovicu roku 2007. Čiže aby sme vedeli, o čo ide, spoločnosť MUW Saatchi & Saatchi je spoločnosťou troch mien – pán Miškov, Uličný, Weber... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2017-05-18):
Pán poslanec Žarnay.
M. Košútová, poslankyňa: (2010-02-09):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku. Predseda Národnej rady Slovenskej republiky posúdil uvedený predmetný návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho v súlade s § 72 ods. 2 na rokovanie dnešnej 48. schôdze Národnej rady Slovenskej republiky. Konštatujem, že uvedený návrh spĺňa z formálnej stránky všetky náležitosti. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy a o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona nie je upravená v práve Európskych spoločenstiev, v práve Európskej únie upravená je. Vychádzajúc z oprávnení, ktoré pre mňa ako spravodajkyňu vyplývajú odporúčam, aby sa Národná rada Slovenskej republiky uzniesla na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 14. januára 2010 č. 1439 navrhujem, aby sa vládny návrh zákona prerokoval v týchto výboroch: v Ústavnoprávnom výbore Národnej rady Slovenskej republiky a vo Výbore pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby uvedené výbory predmetný vládny návrh zákona prerokovali do 30 dní a v gestorskom výbore do 31 dní od ich pridelenia. Pán predsedajúci, skončila som, otvorte, prosím, rozpravu.